OpenLLM-France/wikimedia huggingface dataset:
# Eilean Glas

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eilean Glas, a zo Enez C'hlas e gouezeleg, a zo anv meur a enezenn e Bro-Skos.
* Eilean Glas Sgalpaigh na Hearadh, e Sgalpaigh na Hearadh.
* Eilean Glas e Loch Fyne
* Eilean Glas e Loch Crinan
* Eilean Glas e Loch Scavaig
Re all zo c'hoazh a zo anvet Glas Eilean.
# Eilean MoLaise

    Evit sterioù all an anv Holy Isle, gwelit ar pennad Holy Isle (disheñvelout).
Eilean MoLaise (e gouezeleg), Holy Isle pe Holy Island (e saozneg), a zo unan eus an 40 enezenn a zo er Firth of Clyde e Bro-Skos, e Loch an Eilein (pleg-mor Lamlash), e-kichenik enez Arran.
Boudaiz zo perc'henned warni hiziv.

## Istor

Ul lec'h relijiel eo abaoe pell. Ur feunteun sakr a roe dour a baree ar glañvourien, a-hervez. Ur manac'h, Molaise, a veve eno en ur vougev er VI$^{vet}$ kantved, ha roet en deus e anv d'an enez. E anv a gaver ivez e Lamlash, anv saoznek kêriadenn An t-Eilean Àrd, en Arran, tre dirak Eilean MoLaise.
Roud zo eus ur manati en XIII$^{vet}$ kantved.

## Skeudennoù

* Centre for World Peace and Health gant bannieloù tibetan ha stupa.
* Givri
* Poneed
# Buskerud

Buskerud zo ur gontelezh e Norvegia. Amezek eo da gontelezhioù Akershus, Oslo, Oppland, Sogn og Fjordane, Hordaland, Telemark ha Vestfold. E Genver 2016 e oa 277 684 a dud o vevañ enni. En em astenn a ra ar gontelezh war 14 910 km². Drammen eo ar gêr-benn.
a vo kavet e Wikimedia Commons.
# Buscate

Buscate a zo ur gumun italian, e Meurgêr Milano.

## Liamm diavaez

a vo kavet e Wikimedia Commons.
# Buscemi

Buscemi zo ur gumun italian, e proviñs Siracusa ha rannvro emren Sikilia.
# Busan

Busan (부산} er skritur hangeul, 釜山 er skritur hanja) zo ur gêr vras hag ur porzh eus Korea ar Su, e gevred ar vro.
E 2014 e oa war-dro 3 525 913 a annezidi e Busan ha war-dro 4,6 milion a dud a oa en tolpad-kêrioù. An eil kêr vrasañ eus Republik Korea eo Busan, goude Seoul, ar gêr-benn.

## Kêrioù gevellet

Gevellet eo Busan gant ar c'hêrioù-mañ ::
| Kaohsiung (Taiwan) abaoe 1966 Los Angeles (Stadoù Unanet) abaoe 1967 Shimonoseki (Japan) abaoe 1976 Barcelona (Katalonia) abaoe 1983 Rio de Janeiro (Brazil) abaoe 1985 Fukuoka (Japan) abaoe 1989 Vladivostok (Rusia) abaoe 1992 Shanghai (Republik Pobl Sina) abaoe 1993 Surabaya (Indonezia) abaoe 1994 Tijuana (Mec'hiko) abaoe 1995 Kêr Ho-Chi-Minh (Vietnam) abaoe 1995 Auckland (Zeland Nevez) abaoe 1996 | Saga (Japan) (Japan) abaoe 1998 Valparaíso (Chile) abaoe 1999 Montréal (Kebek) abaoe 2000 İstanbul (Turkia) abaoe 2002 Dubai (Emirelezhioù Arab Unanet) abaoe 2006 Chicago (Stadoù Unanet) abaoe 2007 Sant Petersbourg (Rusia) abaoe 2008 Phnom Penh (Kambodja) abaoe 2009 Mumbai (India) abaoe 2009 Casablanca (Maroko) abaoe 2011 Thessaloniki (Gres) abaoe 2010 Cebu City (Filipinez) abaoe 2011 Marikina (Filipinez) abaoe 2012 Yangon (Birmania) abaoe 2013 |

## Notennoù

* ↑ Listenn ar c'hêrioù gevellet gant Busan
# Busano

Busano zo ur gumun italian, e meurgêr Torino ha rannvro Piemonte.
# Busigny

Busigny zo ur gumun e departamant Norzh e Bro-C'hall.

## Istor
### XX$^{vet}$ kantved

* Brezel-bed kentañ: kemeret e voe Busigny d'an 9 a viz Here 1918 gant 30vet Rannlu SUA ha marc’hegiezh ar Rouantelezh-Unanet.
* Eil brezel-bed:
** ur greizenn hentoù-houarn a-bouez eo porzh-houarn Busigny; bombezet e voe gant al Luftwaffe (an aerlu alaman) d'ar 15 a viz Mae 1940 ha gant ar Re Gevredet e mizioù Mae hag Ebrel 1944;
** 1944: dieubet e voe Busigny d'an 3 a viz Gwenholon 1944.

## Monumantoù ha traoù heverk
### Bezioù ar C'hommonwealth en astenn bered ar gumun : Busigny Communal Cemetery Extension

| Bro | Niver a soudarded |
| Afrika ar Su | 6 |
| Aostralia | 32 |
| Kanada | 9 |
| Rouantelezh-Unanet | 710 |
| Zeland-Nevez | 3 |
| Hollad | 760 |
Ur vered ag ar Brezel bed kentañ eo. Krouet e voe un astenn da bered ar gumun e miz Here 1918 ; ar 48th, 37th ha 12th Casualty Clearing Stations (ospitalioù-tachenn) a zeuas tro-ha-tro d’ar gêriadenn ; implijet e voe ar vered gante betek miz C'hwevrer 1919. Goude arsav-brezel an 11 a viz Du 1918 e voe degaset bezioù all eus beredoù tro-war-dro.

## Douaroniezh

* War an harzoù gant departamant an Aisne emañ Busigny.

## Melestradurezh

Roll maered ar gumun :
| Mare | Mare | Anv | Strollad |
| Even 1995 | 2005 | Danièle Carpentier | Strollad Sokialour Gall |
| 2005 | Meurzh 2008 | Michel Cotteau | |
| Meurzh 2008 | Meurzh 2014 | Christian Pecqueux | |
| N'eo ket anavezet c'hoazh an holl fedoù. |||||

## Emdroadur ar boblañs 1793-2007

* Andonioù : Cassini hag EBSSA

## Dave ha notennoù

* ↑ Commonwealth War Graves Commission
* ↑ La Voix de Busigny
* ↑ La Voix du Nord, 2 a viz Gwengolo 2010
* ↑ WW1 Cemeteries
# Busnago

Busnago zo ur gumun eus Italia, e proviñs Monza e Brianza e Lombardia.
# Buseto Palizzolo

Buseto Palizzolo zo ur gumun italian, e proviñs Trapani ha rannvro emren Sikilia.
# Busca

Busca zo ur gumun eus Italia, e proviñs Cuneo, e rannvro Piemonte.
E 2019 e voe staget outi kumun Valmala.
# Buschwiller

Buschwiller zo ur gumun eus Elzas, e Kanton Huningen, en arondisamant Mülhausen, e Haut-Rhin.
# Brêmes

Brêmes :
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Calais |
| Kanton | Calais-2 |
| Kod kumun | 62174 |
| Kod post | 62610 |
| Maer Amzer gefridi | Thierry Poussière 2014-2020 |
| Etrekumuniezh | Communauté de communes Pays d'Opale |
| Lec'hienn web | http://www.bremes.net |
| Poblañsouriezh ||
| Poblañs | 1 294 ann. (2020) |
| Stankter | 178 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 3 m — brasañ 76 m |
| Gorread | 7,25 km² |
| kemmañ |
Brêmes a zo ur gumun eus departamant Pas-de-Calais (Bro-C'hall).

## Dave ha notennoù

* ↑ Roadennoù ofisiel e lec'hienn an EBSSA
# Bröhan-Museum

Bröhan-Museum a zo ur mirdi e Berlin. Gouestlet d'an arz nevez, d'an arz kinklañ ha d'an design (1889-1939). E-tal kastell Charlottenburg emañ.
Ennañ e kaver miliadoù a objedoù arz : oberennoù design e plastik, livadurioù ha tresadennoù dastumet gant Karl H. Bröhan (1921-2000) e-pad ar bloavezhioù 1960. E zastumad a roas goude-se da Land Berlin, hag e 1983 e voe digoret ez-ofisiel ar mirdi el lec'h m'emañ hiziv-an-deiz.
Pezhioù prierezh, gwer ha re borselen a gaver ivez ennañ, ha pezhioù dir savet da vare luskad an arz kinklañ hag an Arz nevez. Pezhioù-arrebeuri savet gant Henry van de Velde, Emile Gallé, Louis Majorelle, Josef Hoffmann pe Paul Iribe a gaver ivez ennañ.
Oberennoù arzourien bennañ ar Berliner Sezession : Karl Hagemeister, Hans Baluschek ha Willy Jaeckel a c'haller gwelout ennañ ivez.

## Levrlennadur

* Bröhan-Museum Berlin – Jugendstil - Art Deco - Funktionalismus, Munich / Berlin / London / New York, Prestel Verlag 2006. 128 pajenn

## Liamm diavaez

a vo kavet e Wikimedia Commons.
* Lec'hienn ofisiel
# Brú na Bóinne

Brú na Bóinne (distaget [ˈbˠɾˠuː n̪ˠə ˈbˠoːn̪ʲə] en iwerzhoneg, hag a dalvez kement ha lez/palez ar stêr An Bhóinn) zo ul lec’hienn eus Glad ar bed e kontelezh An Mhí, en Iwerzhon ha brasañ lec'hienn veurvaenek Europa. Bez’ ez eo un hollad bezioù peulvanioù, ha klozioù ragistorel eus Nevezoadvezh ar Maen, ha lod anezho ken kozh hag ar XXXVvet kantved kent JK - XXXIIvet kantved kent JK. A-raok piramidennoù Ejipt e oa bet savet monumantoù Brú na Bóinne ha diskouez a ra bezù trepasek Sí an Bhrú pegen barrek e oa ar saverien anezho war ar savouriezh ha war ar steredoniezh.
En em astenn a ra hollad monumantoù Brú na Bóinne war 780 hektar e traoñienn An Bhóinn. Eno e konter war-dro 40 bez, ha lec'hiennoù all nevesoc’h. Emañ an darn vrasañ anezho en norzh d’ar stêr.
Sí an Bhrú (Newgrange) eo an hini anavezetañ hag an hini brasañeus ar monumantoù-se : ur bez boutin eo, dindan ur grugell 80 metr hed war 13 metr uhelder. E penn un alez 19 metr emañ ar gambr-vez 6 metr uhelder hag enni tri c’hombod, e stumm ur groaz, graet evit degemer eskern ar re varv ha profoù. Savet e oa bet etre war-dro 3100 ha 2900 kent JK, e-pad Nevezoadvezh ar Maen. Da vare goursav-heol ar goañv e vez sklerijennet ar bez gant barroù an heol, e-pad 15 munut. E-pad meur a vil bloaz e oa bet stanket digor an alez ha ne voe kroget da studiañ al lec’hienn ragistorel-se nemet er XVII$^{vet}$ kantved, gant henoniourien an amzer-se. Meur a furchadeg a voe er c'hantvedoù goude, ha digoret e voe d’ar weladennerien er bloavezhioù 1970.
Sí an Bhrú eo ar monumant pennañ en hollad Brú na Bóinne, met re all zo ivez e-kichen :
* Dubhadh (Dowth), ur grugell 15 metr uhelder war 85 metr led, gant daou vez enni ;
* Cnobha (Knowth), ur grugell nevesoc'hik, dezhi 67 metr led ha 12 metr uhelder, gant daou vez enni ivez .
* ha re all c'hoazh.
E 1993 e oa bet degemeret hollad monumantoù Brú na Bóinne war roll ar Glad bedel gant an UNESCO.
* Krugell Sí an Bhrú
* Krugell Cnobha
* Krugell Dubhadh

## Liammoù diavaez

* Deskrivadur eus Brú na Bóinne, e lec’hienn Glad bedel UNESCO
* Lec’hienn ofisiel Brú na Bóinne
* Newgrange.com
# Brüno (film)

Brüno a zo ur film komedi savet gant Larry Charles, doare falsteulfilm, ha deuet er-maez e 2009. Awenet eo gant tudenn Brüno, ur c'hazetenner-giz heñvelreviad aostrian krouet ha c'hoariet gant Sacha Baron Cohen en abadenn skinwel Da Ali G show.

## An danvez

Brüno a zo kazetenner-giz heñvelreviad dibar ha brudet-kenañ en Aostria, dreist-holl e-barzh bed ar c'hiz. C'hoant bras da vezañ brudetoc'h gantañ met ez a an aferoù war fallat evit e red-micher goude un atersadenn troet fall e-pad un zibunadeg dilhad. Neuze e tiviz ar paotr da vont war-zu Amerika...

## Fichenn deknikel

* Titl orin : Brüno
* Doare : Falsteulfilm
* Sevener : Larry Charles
* Skrid-aozañ ha divizoù : Sacha Baron Cohen, Anthony Hines, Dan Mazer, Jeff Schaffer, Peter Baynham
* Produiñ :
** Produer : Sacha Baron Cohen, Jay Roach, Monica Levinson, Dan Mazer
** Kenbroduer : Jon Poll, Todd Schulman
** Produer kevelet : Jonah Hill
* Sonerezh : Erran Baron Cohen (breur Sacha)
* Frammañ : Scott M. Davids, James Thomas (IV), Eric Kissack, Jon Corn
* Embregerezhioù produiñ : Everyman Pictures, Four By Two, Media Rights Capital, Universal Pictures
* Rener al luc'hskeudennerezh : Anthony Hardwick, Wolfgang Held
* Kinklañ : Ute Bergk, Britt Woods
* Stumm : Liv - 1.85 : 1
* Bro orin : Stadoù-Unanet
* Skigner :
** Bro-C'hall: Sony Pictures Releasing
** SUA : Universal Pictures
** Rouantelezh-Unanet : Universal Pictures International (UPI)
* Yezh : saozneg
* Boujedenn : 42 000 000 (priziadur)
* Deiziadoù dont er-maez :
** Bro-C'hall - Breizh : 22 a viz Gouere 2009
** Bro-Iwerzhon : 10 a viz Gouere 2009
** SUA : 10 a viz Gouere 2009
** Rouantelezh-Unanet : 10 a viz Gouere 2009
** Japan : 20 a viz Meurzh 2010

## Komedianeta

* Sacha Baron Cohen : Brüno Gehard
* Gustaf Hammarsten : Lutz
* Clifford Banagale : Diesel
* Chibundu Orukwowu : O.J

## Liammoù diavaez

* Brüno pajenn Allociné
# Brüderchen und Schwesterchen

Brüderchen und Schwesterchen (Breurig ha C'hoarig) zo ur gontadenn gant ar vreudeur Grimm, niverenn 11 en o dastumad (Kinder- und Hausmärchen) embannet e 1812.
Er XVII$^{vet}$ kantved e oa bet embannet un danevell damheñvel, Nennillo e Nennella, e Pentamerone ar skrivagner italianek Giambattista Basile. Brudet eo ivez an doare rusek, Alionouchka hag Ivanouchka, a gaver pevar stumm anezhañ e dastumad Aleksandr Afanassiev.

## Istor

Kresket e voe ar gontadenn embannet e 1812 en embannadur 1819. a-wechoù e vez kemmesk etre homañ ha Hänsel und Gretel.

## Kontadenn

Ur breur hag ur c'hoar, skuizh gant ar vil ma vez graet dezho gant o lezvamm, a ra o soñj mont kuit eus ar gêr... Mont a reont a-dreuz ar maezioù ha tapet int dindan ar glav. Disklav a gavont en ur c'hoad e kleuz ur wezenn.
En deiz war-lerc'h, deuet sec'hed dezhañ, ha setu an daou vugel da vont da glask ur feunteun. E-keit-se he deus gwelet al lezvamm drouk e oant tec'het, ha taolet he deus he mallozh war gement eienenn a zo er c'hoad. P'emañ ar breur o vont d'evañ eus dour unan anezho e klev ar c'hoar an eienenn o lavarout : Neb a ev eus ma dour a vo tigr. Hag ar c'hoar da lavarout d'he breur e oa arabat evañ, panevet-se e trofe-eñ en ul loen gouez hag e trailhfe anezhi. Hag int en hent neuze, ken na gavont ur feunteun all, hag ar c'hoar a gompren e lavar: Neb a ev eus ma dour a vo bleiz. Ha hi adarre da lavarout eo arabat evañ. Hag ar breur a sent outi adarre, nemet lavarout e evo diouzh ar c'hentañ feunteun all, rak sec'hed ruz en deus.
# Brăila

Brăila (distaget [brəila] e roumaneg) zo ur gêr vras e reter Roumania, nepell diouzh Galați. Ur porzh eo war an Danav.
Poblet eo gant 180 302 a dud.

## Tud brudet

* Hariclea Darclée
* Ana Aslan
* Panait Istrati
* Iannis Xenakis

## Notennoù

* ↑ Poblañs d'an 20 a viz Here 2011 - INSSE
a vo kavet e Wikimedia Commons.
# Bu Xiangzhi

Bu eo an anv-familh.
Bu Xiangzhi (e sinaeg: 卜祥志; e pinyin: Bǔ Xiángzhì) a zo bet ganet d'an 10 a viz Kerzu 1985.
Mestrc'hoarier echedoù sinaat.
Mestr Meur Etrebroadel eo abaoe miz Here 1999.
E miz Genver 2006, ar 64vet plas er bed hag an hini gentañ e Sina a oa gantañ. Pignet e oa d'ar 23vet plas er bed gant e renk Elo FIDE a 2 710 e miz Gouere 2008.

## Liammoù diavaez

* E fichenn FIDE
* E c'hoari e Chessgames
* Bu Xiangzhi en tournamant c'hoari dall e Bilbo
# Buachaille Èite Mòr

Buachaille Èite Mòr (gouezeleg, "Bugul Èite Bras"; Buachaille Etive Mor e saozneg) a zo ur menez e Bro-Skos, hag unan eus ar re vrudetañ anezho abalamour d'e stumm evel ur biramidenn. Emañ en Uheldirioù, nepell diouzh Gleann Comhann. "Stob Dearg" eo ar gern uhelañ anezhañ (1 022 m).

## Liammoù diavaez

a vo kavet e Wikimedia Commons.
# Constantius

Constantius zo bet anv meur a zen.
* Constantius Chlorus, impalaer roman , 305–306
* Constantius II, impalaer roman 337–361
* Constantius III, kenimpalaer roman e 421
* Constantius Perugia, sant
* Constantius Aquino, sant
* Simplicius, Constantius ha Victorinus, sent
* Constantius Africanus
* Constantius Gallus
* Constantius Lyon, beleg kristen ha skrivagner er Vvet kantved

## Pennadoù kar

* Constans
* Constantinus
# Constantius Lyon

Constantius Lyon (* war-dro 420-430; † 494) a oa ur beleg kristen e dibenn ar V$^{vet}$ kantved, en Aovergn, e Galia. Skrivañ a reas ur vuhez-sant diwar-benn Jermen Auxerre, anvet De Vita sancti Germani.
Keneil e oa da Sidonius Apollinaris ha d'an eskob Loup Troyes, en doa anavezet mat Jermen Auxerre, pa oa bet o veajiñ gantañ da Enez Vreizh.

## Liamm diavaez

* (en) Diwar-benn Constantius Lyon
* (en) Arroudoù eus skrid De Vita sancti Germani, gant Constantius Lyon
# Constantinus

Constantinus zo un anv-tud latin, hini meur a impalaer hag ur pab .

## Yezhoù all

* Kustentin e brezhoneg
* Konstantinos e gresianeg
* Constantino en italianeg

## Tud
### Impalaerien roman

* Constantinus Iañ, pe Kustentin Veur, impalaer roman adal 306 betek 337,
* Constantinus II (316-340), mab da Constantinus Iañ,
* Constantinus III, impalaer ar c'hornôg,
* Constantinus III (impalaer Bizention)(641)
* Constantinus IV (668–685)
* Constantinus V Copronymus (741–775)
* Constantinus VI (780–797)
* Constantinus VII Porphyrogenitus (913–959)
* Constantinus VIII (1025-1028)
* Constantinus IX Monomachos (1042-1055)
* Constantinus X Doukas (1059–1067)
* Constantinus XI Palaiologos (1448–1453)

### Tud all

* Constantinus, pab
* Constantinus Africanus, medisin

## Pennadoù kar

* Constantine
* Konstantine
* Konstantinos
# Constantius III

Constantius III (latin: Flavius Constantius Augustus), ganet e Naissus, e Moesia, ha marvet d'an 2 a viz Gwengolo 421 e Ravenna, a voe impalaer ar C'hornôg e 421, eus an 8 a viz C'hwevrer betek e varv.
Dimeziñ a reas d'ar 1añ a viz Genver 417 da Galla Placidia, merc'h d'an impalaer Theodosius Iañ ha Galla. Galla Placidia a zo ivez hanterc'hoar d'an impalaer Honorius. Daou vugel a vo : Valentinianus III, ha Justa Grata Honoria.
Flavius Constantius a zo bet ur jeneral feal da Honorius. E 411 e voe laket e penn arme roman Honorius (ar pezh a chom !). Dont a reas a-benn da skarzhan an holl alouberien en amzer se : e 411, Maksim, e bro Spagn, Kustentin (Constantinus III) ha Constans, e Galia, e 413, Jovinus, e Galia, e 416, Attalus en Italia.
Disammet diouzh Vandaled, Sueved, Alaned, Wizigoted, ul lodenn vras eus Galia a zeu en dro dindan urzh Ravenna.
Flavius Constantius a zo bet koñsul ar C'hornog div wech ː
- e 414, gant Constans evit ar Reter
- e 417, gant an impalaer Honorius, o zaou evit ar C'hornog, hep kenseurt evit ar Reter
Dies imperii : 8 C'hwevrer 421, dindan anv Constantius III.
Da heul, Galla Placidia a zo anvet Augusta = Impalaerez.
Nac'het eo gant Theodoz II, impalaer ar Reter.
Prest da vont da vrezeliñ ouzh Theodoz II abalamour Illyria ar Reter, Constantius III a ya da Anaon an 2 Gwengolo 421.

## Daveoù

* ↑ André Blanc ː L'homme emprisonne le temps. Les calendriers. Les Belles Lettres. 1986. p. 81
* ↑ François Zosso & Christian Zingg : Les empereurs romains. 27 av. J.-C. - 476 ap. J.-C. Embannadurioù Errance. 1994
# Constanza

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Constanza zo un anv-badez spagnolek

## Yezhoù all

* Konstanza e brezhoneg
* Constance e galleg
* Costanza en italianeg

## Tud

* Constanza de Aragón y Navarra (1344-1363)
* Constanza de Borgoña
* Constanza de Castilla
* Constanza de Portugal
* Constanza de Sicilia
* Constanza Manuel de Villena (m. 1345), merc'h da Don Juan Manuel, dimezet div wech:
** da Alfonso XI Kastilha
** da Pedro Iañ Portugal.

## Lec'hioù

* Constanza (República Dominicana)
* un doare all da skrivañ Constanța, kêr eus Roumania
# Constantinus II

Constantinus II, pe Flavius Claudius Constantinus Augustus (316-340), a oa un impalaer roman kristen, mab da Gonstantinus Iañ.

## E vuhez

Ganet e oa en C'hwevrer 316 en Arle. Mab henañ Constantinus Iañ ha Fausta, e eil pried, e oa, ha savet er relijion gristen. Daou vreur en doe ivez, Constantius, ganet en 318, ha Constans, ganet en 320 pe 323, ha div c'hoar, Constantina ha Helena.
Anvet e voe da Caesar en Meurzh 317, da ur bloaz, war un dro gant e hantervreur Crispus, mab Minervina, ha gant Licinianus, mab da Licinius.
En 321 e voe trec'h Crispus war ar Franked, ma voe anvet da gonsul goude, hag e vreur Constantinus, pemp bloaz, gantañ. E 323, pa oa seizh vloaz, e kemeras perzh er brezel renet gant e dad ouzh ar Sarmated. Da zek vloaz, goude marv Crispus, e voe lakaet e penn Galia. Hervez un enskrivadur eus 330 en devoa bet an tirl a Alamannicus, ha sur a-walc'h e oa bet trec'h e jeneraled war an Alamanned.
Pa varvas e dad Constantinus Iañ, e 337, e voe anvet da Gaesar war un dro gant e vreudeur, Constantius II ha Constans, ha rannet e voe an impalaeriezh etre int hag o c'hendirvi, ar Gaesared Dalmatius ha Hannibalianus. Met kenkent ha marvet an tad e krogas e vibien da aozañ lazhañ ar peurrest eus an tiegezh, a voe kaset da benn gant an arme. Goude-se en em gavjont o-zri e Pannonia, hag eno, d'an 9 a viz Gwengolo 337, e voe rannet an impalaeriezh etrezo o-zri. Ha Constantinus en doe Galia, Britannia ha Hispania.
Mervel a reas en Ebrel 340.

## Pennad kar

* Konstantinos II
# Constantinus III

Flavius Claudius Constantinus, anavezet ivez evel Constantinus III (marvet un tamm goude an 18 a viz Gwengolo 411), a oa ur jeneral roman hag en em savas a-enep an impalaer Flavius Honorius, hag a embannas bezañ impalaer roman ar C'hornôg en Enez Vreizh er bloaz 407.

## Istor

En 406 en em savas proviñsoù Enez Vreizh. Ar gwarnizonoù ne vezent ket paeet ken ha divizet o devoa dilenn o renerien. Da gentañ e voe dibabet Marcus ha Gratianus, met ne blijas nag an eil nag egile d'ar soudarded goude ur pennad ha lazhet e voent. Dre m'o devoa aon rak an aloubadegoù german ha ma klaskent un tamm surentez en ur ur bed a seblante kouezhañ buan en e boull e klaskas lejionoù Breizh dibab ur jeneral kreñv hag ampart : kemer a rejont un den hag a oa anvet evel an impalaer brudet e deroù ar IVvet kantved, Constantinus Veur, en devoa kemeret ar galloud goude emsevel e Breizh.
Constantinus a oa ur soudard ordinal, a greder, met ne oa ket dizampart, ha ne chomas ket da yariñ. Buan e treuzas Mor Breizh e Bononia (Boulogne) ha, hervez a gred an istorourien, e tastumas an holl soudarded a chome en Breizh, ma ne chomas ken stourmerien a gentañ linenn en Breizh ken. Mont a reas neuze da chom e Galia ha gantañ e holl soudarded prest da vont da vrezeliñ ouzh ar pobloù german o devoa treuzet ar Roen er goañvezh a-raok. E Galia e savas al lejionoù roman a-du gantañ, ha kemend-all a reas re Hispania.
Constantinus a c'hounezas meur a emgann a-enep lejionoù an impalaer Flavius Honorius. Honorius a rannas ar galloud gantañ en 409.
Kenimpalaer e voe adal 409 betek e varv, pa voe tapet ha lazhet e 411.
# Constantius Chlorus

Constantius Iañ, lesanvet Constantius Chlorus (diwar an henc'hresianeg Κωνστάντιος Χλωρός, Kōnstantios Khlōrós, "Konstantios Morlivet"), Marcus Flavius Valerius Constantius Herculius Augustus e anv latin (31 a viz Meurzh c. 250 - 25 a viz Gouere 306) a voe impalaer roman etre 305 ha 306.

## Buhez

Ganet e oa e Dardania e Moesia Superior (Serbia hiziv). Hervez e vab e oa kar d'an impalaer Claudius II, hogen hiziv e soñjer e oa bet ijinet ar gerentiezh-se. Soudard e voe en arme roman, hag unan eus Protectores Augusti Nostri an impalaer Aurelianus (c. 215-275).
Perzh a gemeras er brezel da adkemer impalaeriezh Palmyra, e Syria a-vremañ. Un tribun e voe en arme Probus hag anvet da c'houarnour Dalmatia dindan Carus.
Dimeziñ a reas da Flavia Iulia Helena. Tad Constantinus Iañ e oa.
E 293 e voe anvet da Gaesar pa voe krouet an titl-se e framm an detrarkiezh. Evit-se ivez e rankas dimeziñ da verc'h Maximianus, Teodora ; marteze e rankas kas Flavia Helena kuit, met n'eus diell ebet da gadarnaat kement-se.

## En Enez Vreizh

Karget e voe da zont a-benn eus emsavadeg Carausius, a oa e penn lestraz Gesoriacum (Boulogne-sur-Mer), rak hennezh, gant skoazell ar Franked, a oa dispartiet diouzh an impalaeriezh roman ha ren a rae war Proviñs Britannia ha hanternoz Galia. Gant kalz a boan e kemeras Gesoriacum e 294, ha daou vloaz e voe o tont a-benn eus ar bagadoù soudarded emsavet ha da brientiñ aloubadeg Enez Vreizh. Gant e listri e kuitaas Gesoriacum e 296 : div arme a voe graet, an eil renet gant Constantius hag eben gant ar prefed Asclepiodotus. Abalamour d'al latar e rankas Constantius distreiñ da C'halia, met arme Asclepiodotus a c'hallas dilestrañ hag en em gannañ ouzh hini Allectus, an hini en devoa lazhet Carausius ha kemeret e lec'h.
E 298 e voe trec'h war an Alemanned o devoa treuzet ar Roen, a lakae freuz ha reuz e reter Galia, hag o devoa lakaet seziz war Andemantunnum (Langres).
En hañv 306 e varvas Caesar Constantius Iañ Chlorus, en Eboracum en Enez Vreizh.
An Impalaerien roman :
| Tierniezh ... |||
| En e raok : ... (... - ...) | Constantius Chlorus (305 - 306) | War e lerc'h : Constantinus Iañ 306-... |
| Heuliad Henroma |||